Babelscape/SREDFM huggingface dataset:
NGC 6822

Ο NGC 6822 ή Γαλαξίας του Μπάρναρντ, (γνωστός και με τις ονομασίες του από καταλόγους ως IC 4895, PGC 63616, DDO 209, Caldwell 57,) είναι ραβδωτός ακανόνιστος γαλαξίας που βρίσκεται περίπου 1,6 εκατομμύριο έτη φωτός μακριά, στον αστερισμό Τοξότη. Είναι μέλος της Τοπικής ομάδας γαλαξιών και ανακαλύφθηκε από τον Αμερικανό αστρονόμο E.E. Μπάρναρντ το 1884, με τη βοήθεια ενός μικρού διοπτρικού τηλεσκοπίου 15 διαμέτρου εκατοστών. Είναι ένας από τους κοντινότερους γαλαξίες, παρόμοιος σε δομή και σύσταση με το Μικρό Νέφος του Μαγγελάνου. Οι διαστάσεις του είναι περίπου 7000 έτη φωτός.
Ρόμπερτ Ρόσσεν

Ο Ρόμπερτ Ρόσσεν ("Robert Rossen", 16 Μαρτίου 1908 - 18 Φεβρουαρίου 1966) ήταν Αμερικανός σεναριογράφος, σκηνοθέτης και παραγωγός, με την καριέρα του να απλώνεται σε περίπου τρεις δεκαετίες. Το 1949, η ταινία του "Όλοι οι Άνθρωποι του Βασιλιά", έλαβε 3 Όσκαρ ένα Ά' Ανδρικού Ρόλου, ένα Β΄ Γυναικείου Ρόλου και ένας Καλύτερης Ταινίας, με τον ίδιο να είναι και υποψήφιος για το Όσκαρ Σκηνοθεσίας. Ωστόσο, βραβεύθηκε με Χρυσή Σφαίρα για τη σκηνοθεσία του, ενώ η ταινία πήρε τη Χρυσή Σφαίρα Καλύτερης Ταινίες. Το 1961, σκηνοθέτησε τον Πολ Νιούμαν και τον Τζορτζ Σι Σκοτ σε άλλη μία επιτυχημένη ταινία το "Ο κόσμος είναι δικός μου (The Hustler)", το οποίο ήταν υποψήφιο για εννέα Όσκαρ, κερδίζοντας, τελικά, δύο.

Ο Ρόσσεν σκηνοθετούσε και έγραφε σενάρια σε θέατρα στη Νέα Υόρκη, μέχρι το 1937, που μετακόμισε στο Χόλιγουντ. Εκεί δούλεψε ως σεναριογράφος στη Warner Bros., έως και το 1941, που εντάχθηκε στο στρατό και παρέμεινε σε αυτόν μέχρι το 1944. Υπηρέτησε ως αρχηγός της "Hollywood Writers Mobilization", που οργάνωνε σεναριογράφους για τις ανάγκες του Δευτέρου Παγκοσμίου Πολέμου. Το 1945 συμμετείχε σε απεργία εναντίον της Warner Bros.. Κατόπιν συνεργάστηκε με τη νεοϊδρυθείσα εταιρεία του Χαλ Ουόλις, αλλά και την Columbia Pictures, όμως, κυρίως, με τις δικές του εταιρείες, συνήθως, σε συνεργασία με την Columbia.

Ο Ρόσσεν υπήρξε μέλος του Κομμουνιστικού Κόμματος Αμερικής από το 1937 μέχρι και το 1947 περίπου, το οποίο για αυτόν "«ήταν αφιερωμένο σε κοινωνικούς σκοπούς με τέτοιο τρόπο ώστε εμείς που είμαστε Εβραίοι να ενδιαφερθούμε»". Ωστόσο, μέχρι και το 1949 σταμάτησε οποιαδήποτε σχέση/ασχολία με το Κόμμα. Εν πάση περιπτώσει για αυτή του τη δράση, κλήθηκε δις από την Επιτροπή Αντιαμερικανικών Δραστηριοτήτων, μία το 1951 και μία τοπ 1953. Αρνήθηκε πως ουδέποτε υπήρξε κομμουνιστής. Παρόλα αυτά, αυτό είχε ως αποτέλεσμα να μπει στη μαύρη λίστα του Χόλιγουντ, και συν τις άλλοις να μην μπορεί να ανανεώσει το διαβατήριό του. Το 1953, όμως στη δεύτερή του εμφάνιση, ονόμασε 57 πρώην οι νυν μέλη του Κόμματος, με αποτέλεσμα να σταματήσει να βρίσκεται στη μαύρη λίστα.
Ανδρέας Παρίδης

Ο Ανδρέας Παρίδης (1910 - 2000) ήταν Έλληνας αρχιμουσικός, ο οποίος διετέλεσε διευθυντής της Εθνικής Λυρικής Σκηνής.
Αναστάς Γιάγκωφ

Ο Αναστάς Γιάγκωφ, "(ή Αναστάσιος Γιάγκος, βουλ. Анастас Янков) (1857-1906)" Βασιλειάδα Καστοριάς τότε (Ζαγορίτσανη) ήταν σλαβόφωνος εξαρχικός κομιτατζής που αποστρατεύθηκε από το βουλγαρικό στρατό με το βαθμό του συνταγματάρχη.

Αξιωματούχος του στενού περιβάλλοντος του στρατηγού Ιβάν Τσόντσεφ, στη βασιλική αυλή του Φερδινάδου, που είχε το γενικό πρόσταγμα κατά την περίοδο των ελληνοβουλγαρικών αναταράξεων (1880-1908), ορίστηκε επικεφαλής στην περιοχή της σημερινής ελληνικής δυτικής Μακεδονίας για την οργάνωση της έξέγερσης του Ίλιντεν.

Για τον σκοπό αυτό στο τέλος Αυγούστου του 1902 συνοδευόμενος από το Βούλγαρο ανθυπολοχαγό από το Σλίβεν της Βουλγαρίας Γκεόργκι Παπάντσεφ είχε ορισθεί συνάντησή τους με τους τοπικούς ηγέτες, Βασίλ Τσακαλάρωφ και Κόλιε Αντρέιεφ (Νικόλαος Ανδρέου} από το Βαρικό Φλώρινας στο Σίστεβο σημ. Σιδηροχώρι Καστοριάς για ν΄ορισθεί η ημερομηνία της εξέγερσης.
Τλασίμαχος ο Αμβρακιώτης

Ο Τλασίμαχος ο Αμβρακιώτης (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αμβρακία, ο οποίος στέφθηκε 2 φορές νικητής στα ιππικά αγωνίσματα της συνωρίδος και του τέθριππου πώλων κατά τους 121ους (296 π.Χ.) ολυμπιακούς αγώνες της αρχαιότητας.
Έκτορ Μπεγιερίν

Ο Έκτορ Μπεγιερίν Μορούνο (ισπανική γλώσσα: "Héctor Bellerín Moruno", 19 Μαρτίου 1995) είναι Ισπανός ποδοσφαιριστής, ο οποίος αγωνίζεται στην θέση του δεξιού μπακ για λογαριασμό της Άρσεναλ.
Τρωίλος ο Ηλείος

Ο Τρωίλος ο Ηλείος (γιος του Αλκίνοου, 4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε δύο φορές νικητής στα ιππικά αγωνίσματα της συνωρίδος και του τέθριππου πώλων κατά τους 102ους (372 π.Χ.) ολυμπιακούς αγώνες της αρχαιότητας. Ο Τρώιλος κέρδισε ενώ παράλληλα υπηρετούσε και ως ελλανοδίκης (κριτής), κάτι που μετέπειτα έκανε τους Ηλείους να αποκλείσουν τους εν ενεργεία ελλανοδίκες από το να λαμβάνουν μέρος στους αγώνες. Επίσης αναφέρεται πως στην Ολυμπία υπήρχε λίθινο άγαλμα του Τρωίλου το οποίο είχε φιλοτεχνήσει ο Λύσσιπος, και βρισκόταν δίπλα σε αυτό της Κυνίσκας.
Ναταλία ντε Μολίνα

Η Ναταλία ντε Μολίνα (Ισπ.: Natalia de Molina, 19 Δεκεμβρίου 1990) είναι Ισπανίδα ηθοποίος. Γεννήθηκε στο Λινάρες της Ισπανίας. Το 2014, κέρδισε ένα βραβείο Γκόγια στην κατηγορία καλύτερη ηθοποιός για την ταινία Η ζωή είναι ωραία με τα μάτια κλειστά.
Χαβιέρ Κάμαρα

Ο Χαβιέρ Κάμαρα (Ισπ.: Javier Cámara, 19 Ιανουαρίου 1967) είναι Ισπανός ηθοποιός. Έχει πρωταγωνιστήσει στις ταινίες "Hable con ella" (Μίλα της), "La mala educación" (Κακή εκπαίδευση) και "Los amantes pasajeros" (Δεν κρατιέμαι), οι οποίες είναι όλες του Πέδρο Αλμοδόβαρ, καθώς επίσης και στην σειρά " 7 Vidas" (7 ζωές).
Μερόπη Τζούφη

Η Μερόπη Τζούφη είναι ελληνίδα πολιτικός, βουλευτής Ιωαννίνων του ΣΥΡΙΖΑ, πρώην Υφυπουργός Παιδείας, Έρευνας και Θρησκευμάτων στην Κυβέρνηση του Αλέξη Τσίπρα και Αναπληρώτρια Καθηγήτρια Παιδιατρικής - Παιδονευρολογίας στο Τμήμα Ιατρικής, της Σχολής Επιστημών Υγείας του Πανεπιστημίου Ιωαννίνων.
Λιου Ουάλλας

Ο Λιου Ουάλλας ("Lewis "Lew" Wallace", 10 Απριλίου 1827 - 15 Φεβρουαρίου 1905) ήταν Αμερικανός δικηγόρος, πολιτικός , διπλωμάτης, συγγραφέας, στρατηγός της Ένωσης στον Αμερικανικό Εμφύλιο Πόλεμο και κυβερνήτης της επικράτειας του Νέου Μεξικού, από την Ιντιάνα. Μεταξύ των μυθιστορημάτων και των βιογραφιών του, ο Ουάλλας είναι περισσότερο γνωστός για την ιστορική περιπέτεια "Μπεν Χουρ" (1880), η οποία θεωρήθηκε ως "το πιο επιδραστικό χριστιανικό βιβλίο του 19ου αιώνα".

Η στρατιωτική σταδιοδρομία του Ουάλλας περιλαμβάνει την υπηρεσία του στον Αμερικανομεξικανικό πόλεμο και τον Αμερικανικό Εμφύλιο Πόλεμο. Ήταν διοικητής του 11ου συντάγματος πεζικού της Ιντιάνα. Ο Ουάλλας, ο οποίος έφτασε στο βαθμό του υποστράτηγου, συμμετείχε μεταξύ άλλων στη μάχη του Σάιλο. Υπηρέτησε, επίσης, στη στρατιωτική επιτροπή για τις δίκες των συνωμοτών της δολοφονίας του Αβραάμ Λίνκολν.

Ο Ουάλλας παραιτήθηκε από τον αμερικανικό στρατό το Νοέμβριο του 1865 και υπηρέτησε ως υποστράτηγος στον μεξικανικό στρατό, πριν επιστρέψει στις Ηνωμένες Πολιτείες. Ο Ουάλλας διορίστηκε κυβερνήτης στο Νέο Μεξικό (1878-1881) και ως πρεσβευτής των Η.Π.Α. στην Οθωμανική Αυτοκρατορία (1881-1885). Στη συνέχεια αποσύρθηκε στο σπίτι του στο Κράουφορντσβιλ της Ιντιάνα, όπου συνέχισε να γράφει μέχρι το θάνατό του το 1905.
Βίκτορ Μίλνερ

Ο Βίκτορ Μίλνερ ("Victor Milner", 15 Δεκεμβρίου 1893 - 29 Οκτωβρίου 1972), αναφερόμενος και ως Βίκτορ Μίλλερ, ήταν Αμερικανός κινηματογραφιστής. Υπήρξε δέκα φορές υποψήφιος για Όσκαρ Καλύτερης Φωτογραφίας, κερδίζοντας, τελικά, ένα, το 1934, για την ταινία Κλεοπάτρα. Συμμετείχε σε πάνω από 130 ταινίες, διαφόρων κινηματογραφικών ειδών, όπως κωμικές, δραματικές, γουέστερν και φιλμ νουάρ ταινίες. 

Ο Μίλνερ ξεκίνησε την καριέρα του ως βοηθός εργαστηρίου, σε ηλικία 15 ετών. Στην αρχή συμμετείχε σε κινηματογραφικές παραγωγές ως οπερατέρ, μέχρι το 1914, όπου ξεκίνησε να εργάζεται κανονικά ως κινηματογραφιστής. Αργότερα έγινε γνωστός με τη συνεργασία του με τον Σέσιλ Ντε Μιλ, και τις επικές εικόνες των ταινιών που κινηματογραφούσε. Τέλος, υπήρξε ένα από τα ιδρυτικά μέλη της Ένωσης Κινηματογραφιστών Αμερικής, στην οποία διετέλεσε και πρόεδρος από το 1937 έως το 1939.
NGC 6394

Ο NGC 6394 είναι σπειροειδής γαλαξίας στον αστερισμό Δράκων. Ταξινομείται ως SBb και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 7 Ιουλίου 1885. <ref name=NASA/IPAC></ref>
NGC 6373

Ο NGC 6373 είναι ραβδωτός σπειροειδής γαλαξίας στον αστερισμό Δράκων. Κατατάσσεται ως SBc και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 13 Ιουνίου 1985. Έχουν ανιχνευθεί οι υπερκαινοφανείς αστέρες 2001ad και 2012an σε αυτόν τον γαλαξία.<ref name=NASA/IPAC></ref>
NGC 6380

Το NGC 6380 είναι σφαιρωτό σμήνος στον αστερισμό του Σκορπιού. Ταξινομείται ως GCL και το ανακάλυψε ο αστρονόμος Τζων Χέρσελ στις 29 Ιουνίου 1834. Εκτιμάται πως απέχει 34.500 έτη φωτός από την Γη και παλαιότερα θεωρούνταν πως ήταν ανοικτό σμήνος. Την δεκαετία του 1950 ο Αμερικανός αστρονόμος Άντριου Ντέιβιντ Θάκερεϋ (A. David Thackeray) επαναταξινόμησε τον σχηματισμό ως σφαιρωτό σμήνος.<ref name=NASA/IPAC></ref>
Ρόμπερτ Ρίσκιν

Ο Ρόμπερτ Ρίσκιν ("Robert Riskin", 30 Μαρτίου 1897 - 20 Σεπτεμβρίου 1955) ήταν Αμερικανός σεναριογράφος και θεατρικός συγγραφέας, περισσότερος γνωστός για τη συνεργασία του με τον Φρανκ Κάπρα. Συνολικά είχε πέντε υποψηφιότητες για Όσκαρ Διασκευασμένου ή Πρωτότυπου (όλες με ταινίες του Κάπρα), κερδίζοντας όμως μία φορά, ένα Όσκαρ Καλύτερου Διασκευασμένου Σεναρίου για την ταινία "Συνέβη μια Νύχτα".

Ο Ρίσκιν ξεκίνησε να γράφει έργα για το Μπρόντγουέϊ μαζί με έναν φίλο του, τα οποία γνώρισαν κάποια επιτυχία. Η καριέρα του ξεκίνησε, ως θεατρικός συγγραφέας, σε μικρά θέατρα στη Νέα Υόρκη. Πολύ επιτυχημένα θεωρούνται δύο έργα του, το "Bless You, Sister" και το "Many a Slip". Κατόπιν, όταν ο κινηματογράφος έγινε ομιλών, (και οι διάλογοι θα είχαν ξεχωριστή σημασία) ο Ρίσκιν ήδη είχε κάποια φήμη, έτσι άδραξε την ευκαιρία και μετακόμισε στο Χόλιγουντ. Η πρώτη του συνεργασία με τον Φρανκ Κάπρα έγινε, με την ταινία "The Miracle Woman", που πρωταγωνιστούσε η Μπάρμπαρα Στάνγουικ.
Τζων Πάτρικ

Ο Τζων Πάτρικ (αγγλικά: "John Patrick", 17 Μαΐου 1905 - 7 Νοεμβρίου 1995) ήταν Αμερικανός σεναριογράφος και θεατρικός συγγραφέας. 

Με δύσκολα παιδικά χρόνια, σε ηλικία 19 ετών κατάφερε να πιάσει δουλειά στον ραδιοφωνικό σταθμό KNBR, του Σαν Φρανσίσκο, ως εκφωνητής. Το 1925, παντρεύτηκε και τη Μίλντρεντ Λέγκεϊ. Έγραψε πάνω από 100 κείμενα για τη ραδιοφωνική εκπομπή "Cecil and Sally", μεταξύ 1928 και 1933. Το πρώτο του έργο, έγινε με δική του παραγωγή, με μπάτζετ πολύ περιορισμένο και χωρίς να γνωρίσει κάποια επιτυχία, παρ'όλα αυτά οι πόρτες για το Χόλιγουντ άνοιξαν. Το 1953, με τη διασκευή του μυθιστορήματος "The Teahouse of the August Moon", η φήμη του ανέβηκε πολύ, καθώς κέρδισε βραβείο Πούλιτζερ και Τόνυ.

Στις 7 Νοεμβρίου του 1995, βρέθηκε νεκρός στο δωμάτιό του, με μία πλαστική σακούλα στο κεφάλι του. Ο θάνατός του θεωρήθηκε αυτοκτονία.
Ιαπωνική Θάλασσα

thumb|right|300px|Η Ιαπωνική Θάλασσα.
Ως Ιαπωνική Θάλασσα ή Θάλασσα της Ιαπωνίας ονομάζεται ένα τμήμα του δυτικού Ειρηνικού ωκεανού μεταξύ της ηπειρωτικής Ασίας, του ιαπωνικού αρχιπελάγους και της Σαχαλίνης. Το μέγιστο βάθος της είναι 3669 μέτρα και έχει έκταση 978.000 τ. χλμ. Συνορεύει με την Ιαπωνία, τη Βόρεια Κορέα, τη Ρωσία και τη Νότια Κορέα. Όπως και η Μεσόγειος Θάλασσα, δεν έχει καθόλου παλίρροιες και αυτό οφείλεται στο ότι είναι σχεδόν περίκλειστη και απομονωμένη από τον Ειρηνικό ωκεανό. Η απομόνωση αυτή αντανακλάται επίσης στα είδη της πανίδας και την αλατότητα του νερού, το οποίο είναι χαμηλότερο από ό,τι στον ωκεανό. Η θάλασσα δεν έχει μεγάλα νησιά, κόλπους ή ακρωτήρια. Το υδατικού ισοζύγιό της καθορίζεται κυρίως από την εισροή και εκροή μέσω των στενών που τη συνδέουν με τις γειτονικές θάλασσες και τον Ειρηνικό ωκεανό. Ενώ η συνεισφορά των ποταμών, σε νερό, στη θάλασσα είναι γύρω στο 1%.

Η Ιαπωνική θάλασσα περικλείεται από τη ρωσική ενδοχώρα και το νησί Σαχαλίνη στα βόρεια, τη χερσόνησο της Κορέας στα δυτικά, και τις ιαπωνικές νήσους Χοκάιντο, Χονσού και Κιούσου στα ανατολικά και νότια. Συνδέεται με άλλες θάλασσες με πέντε στενά: τον πορθμό Τατάρων μεταξύ της ρωσικής ηπειρωτικής χώρας και της Σαχαλίνης, τον πορθμό Λα Περούζ μεταξύ των νησιών Σαχαλίνης και Χοκάιντο, τον πορθμό Τσουγκάρου μεταξύ των νησιών Χοκάιντο και Χονσού, τον πορθμό Κάνμον (ή Σιμονοσέκι) ανάμεσα στα νησιά Χονσού και Κιούσου και τον πορθμό της Κορέας μεταξύ της Κορεατικής χερσονήσου και της νήσου Κιούσου.
Κεντρική Ευρωπαϊκή Συμφωνία Ελεύθερου Εμπορίου

Η Κεντρική Ευρωπαϊκή Συμφωνία Ελεύθερου Εμπορίου ή ΚΕΣΕΕ (CEFTA) είναι μια εμπορική συμφωνία μεταξύ χωρών εκτός της Ευρωπαϊκής Ένωσης, τα μέλη της οποίας έχουν πλέον ως επί το πλείστον βρίσκονται στην Νοτιοανατολική Ευρώπη. Αφού ιδρύθηκε από τους εκπροσώπους της Πολωνίας, της Ουγγαρίας και της πρώην Τσεχοσλοβακίας, η ΚΕΣΕΕ επεκτάθηκε στην Αλβανία, τη Βοσνία και Ερζεγοβίνη, τη Βουλγαρία, την Κροατία, τη Δημοκρατία της Τσεχίας, τη Βόρεια Μακεδονία, τη Μολδαβία, το Μαυροβούνιο, την Ρουμανία, την Σερβία, την Σλοβακία, την Σλοβενία και την Αποστολή Προσωρινής Διοίκησης των Ηνωμένων Εθνών στο Κοσσυφοπέδιο για λογαριασμό της διαφιλονικούμενης περιοχή του Κοσσυφοπεδίου.

Μόλις μια συμμετέχουσα χώρα εντάσσεται στην Ευρωπαϊκή Ένωση (ΕΕ), η συμμετοχή της τελειώνει. Από την 1η Ιουλίου 2013, τα μέρη της ΚΕΣΕΕ είναι: Αλβανία], Βοσνία και Ερζεγοβίνη, ΠΓΔΜ, Μολδαβία, Μαυροβούνιο, Σερβία και η Αποστολή των Ηνωμένων Εθνών για προσωρινή διοίκηση στο Κοσσυφοπέδιο (UNMIK) για λογαριασμό του Κοσσυφοπεδίου.
Άντριου Ντέιβιντ Θάκερεϋ

Ο Άντριου Ντέιβιντ Θάκερεϋ (Andrew David Thackeray, 19 Ιουνίου 1910 – 21 Φεβρουαρίου 1978), ήταν αστρονόμος ο οποίος φοίτησε στον Πανεπιστήμιο του Κέμπριτζ. Διετέλεσε διευθυντής του Παρατηρητηρίου Ράντκλιφ για 23 έτη.
Φρανσέσκ Κολομέρ

Ο Φρανσέσκ Κολομέρ Εστρόπ (ισπ.: "Francesc Colomer Estruch", 8 Ιουνίου 1997) είναι Ισπανός ηθοποιός. Ο Κολομέρ γεννήθηκε στην πόλη Μπικ της επαρχίας της Βαρκελώνης. Το 2010, κέρδισε στα Βραβεία Γκόγια στην κατηγορία καλύτερος νέος ηθοποιός για τον πρωταγωνιστικό του ρόλο στην ταινία "Μαύρο ψωμί".
Άρτσι Μάρσεκ

Ο Άρτσι Μάρσεκ (αγγλικά: "Archie Marshek", 15 Φεβρουαρίου 1902 - 29 Μαρτίου 1992) ήταν Αμερικανός μοντέρ, του οποίου η καριέρα εξαπλώνεται σε περίπου έξι δεκαετίες. Υπήρξε, επίσης, μοντέρ για την Paramount Pictures, από το 1937 έως το 1967. Ο Μάρσεκ γεννήθηκε στη Μινεσότα. Το 1927, ξεκίνησε να δουλεύει για τα στούντιο του Τζόζεφ Πάτρικ Κένεντι, Film Booking Offices of America. Συμμετείχε σε αρκετές ταινίες και συνεργάστηκε με πολλούςγνωστούς σκηνοθέτες όπως ο Λούις Μάιλστοουν, και με πολλά αστέρια της Paramount όπως ο Έλβις Πρίσλεϊ, ο Ντιν Μάρτιν και ο Τζέρι Λιούις. Ο Μάρσεκ πέθανε σε ηλικία 90 ετών στο Οχάιο.
Τρικάρηνος Όφις

Η στήλη του Τρικάρηνου Όφεως σήμερα στην πλατεία Ατ-Μεϊντάν της [[Κωνσταντινούπολη|Κωνσταντινούπολης]] (παλαιός [[Ιππόδρομος της Κωνσταντινούπολης]]), στο βάθος διακρίνεται ο [[Οβελίσκος του Θεοδόσιου Α΄|Οβελίσκος του Θεοδόσιου Α´]]

Ο Τρικάρηνος Όφις (πολυτονικό: "Τρικάρηνος Ὄφις", τουρκικά: "Yılanlı Sütun" / "Γιλάνλι Σουτούν") , επίσης γνωστός ως και η στήλη των όφεων, ο τρίποδας των Δελφών, τρικέφαλο φίδι, οφιόσχημη στήλη, ή ο τρίποδας των Πλαταιών, είναι αρχαία ορειχάλκινη στήλη στην περιοχή του Ιπποδρόμου της Κωνσταντινούπολης. Αποτελούσε τη στήριξη ενός αρχαίου ελληνικού χρυσού τρίποδα των αρχών του 5ου αιώνα π.Χ. ο οποίος αρχικά βρισκόταν στους Δελφούς, και αργότερα μεταφέρθηκε στην Κωνσταντινούπολη από τον Ρωμαίο αυτοκράτορα Κωνσταντίνο Α´ το 324. Ο τρίποδας κατασκευάστηκε προς ανάμνηση των Ελλήνων οι οποίοι σκοτώθηκαν πολεμώντας στη μάχη των Πλαταιών (479 π.Χ.) εναντίον των Αχαιμενιδών Περσών κατά τους Περσικούς πολέμους, και σύμφωνα με τον Ηρόδοτο το μέταλλο που χρησιμοποιήθηκε προήλθε από το λιώσιμο των Περσικών όπλων και λαφύρων. Ο τρίποδας είχε ύψος 8 μέτρα και οι κεφαλές των φιδιών παρέμεναν ακέραιες επάνω στη στήλη ως και τα τέλη του 17ου αιώνα.

Τον Δεκέμβριο του 2015 τοποθετήθηκε αντίγραφο της στήλης στην αρχική τοποθεσία στους Δελφούς.
Σύγχρονο αντίγραφο της στήλης στην αρχική τοποθεσία της στους [[Δελφοί|Δελφούς]], δίπλα από την βάση της αρχικής στήλης η οποία διασώζεται ακόμα
Πρώην Σοβιετικές Δημοκρατίες

Οι Πρώην Σοβιετικές Δημοκρατίες, ή μετα-σοβιετικά κράτη, είναι τα 15 ανεξάρτητα κράτη που προέκυψαν από διάλυση της ΕΣΣΔ το Δεκέμβριο του 1991, με τη Ρωσία διεθνώς αναγνωρισμένη ως το διάδοχο κράτος της Σοβιετικής Ένωσης. Στις 11 Μαρτίου του 1990, η Λιθουανία ήταν η πρώτη που κήρυξε την ανεξαρτησία της, με την Εσθονία και τη Λετονία να ακολουθούν τον Αύγουστο του 1991. Τα τρία αυτά κράτη της Βαλτικής ισχυρίστηκαν ότι υπήρχαν πριν από την προσάρτηση τους από την Σοβιετική Ένωση το 1944 και είχαν εισαχθεί στα Ηνωμένα Έθνη στις 17 Σεπτεμβρίου 1991. 
Οι εναπομείνασες 12 δημοκρατίες ακολούθησαν και αυτές στη συνέχεια την απόσχιση. 12 από τα 15 κράτη μέλη, με εξαίρεση τις χώρες της Βαλτικής, αρχικά σχημάτισαν την Κοινοπολιτεία Ανεξαρτήτων Κρατών η οποία εντάχθηκε στον ΟΣΣΑ, ενώ οι χώρες της Βαλτικής επικεντρώθηκαν στην Ευρωπαϊκή Ένωση και το ΝΑΤΟ.
Έντμουντ Γκούλντινγκ

Ο Έντμουντ Γκούλντινγκ ("Edmund Goulding", 20 Μαρτίου 1891 - 24 Δεκεμβρίου 1959) ήταν Βρετανός σκηνοθέτης και σεναριογράφος. Η καριέρα του ξεκίνησε ως ηθοποιός με τη βωβή ταινία "Three Live Ghosts", του 1922, ως το "Φάντασμα". Στις αρχές της δεκαετίας του 1920, άρχισε να γράφει σενάρια, πρωταγωνίστρια τη Μέι Μάρεϊ, με ταινίες τις οποίες σκηνοθετούσε ο άντρας της, Ρόμπερτ Λέοναρτ. Παρόλα αυτά, γνωστός έμεινε για τις δραματικές ταινίες που σκηνοθέτησε, όπως το "Love" (1927), to "Γκραντ Οτέλ" (1932), το "Το λυκόφως μιας ζωής" (1939), σκηνοθετώντας μεγάλες σταρ της εποχής όπως η Γκρέτα Γκάρμπο, η Τζόαν Κρόφορντ και η Μπέτι Ντέιβις. Πέρα από σκηνοθέτης, υπήρξε επιτυχημένος παραγωγός, στιχουργός και συνθέτης. Άφησε την τελευταία του πνοή, κατά τη διάρκεια επέμβασης ανοιχτής καρδιάς, στο νοσοκομείο Cedars-Sinai Medical Center, του Λος Άντζελες και ενταφιάστηκε Forest Lawn Memorial Park.
Σογιούζ 36

Το Σογιούζ 36 () ήταν σοβιετικό επανδρωμένο διαστημόπλοιο το οποίο εκτοξεύτηκε το 1980 και συνδέθηκε με τον διαστημικό Σαλιούτ 6. Ήταν η εντέκατη αποστολή με προορισμό τον Σαλιούτ 6 και η ένατη επιτυχημένη. Το πλήρωμα του Σογιούζ 36 ήταν επίσης το πρώτο που επισκέφθηκε σε τροχιά τα μέλη της αποστολής μακράς διαρκείας του Σογιούζ 35.

Το πλήρωμά του ήταν διμελές και αποτελούνταν από τον Σοβιετικό κοσμοναύτη Βαλέρι Κουμπάσοφ και τον πρώτο Ούγγρο κοσμοναύτη, τον Μπέρταλαν Φάρκας. Οι Κουμπάσοφ και Φάρκας επέστρεψαν στην Γη με το Σογιούζ 35, ενώ άλλο πλήρωμα που έφτασε αργότερα στον σταθμό χρησιμοποίησε το Σογιούζ 36.
Κέισι Ρόμπινσον

O Κέισι Ρόμπινσον (αγγλικά: "Casey Robinson", 17 Οκτωβρίου 1903 – 6 Δεκεμβρίου 1979) ήταν Αμερικανός σκηνοθέτης και παραγωγός B movies ταινιών, αλλά και σεναριογράφος σε μερικές από τις γνωστότερες ταινίες της Μπέτι Ντέιβις. Ο κριτικός Ρίτσαρντ Κόρλις, τον αποκάλεσε κάποτε: "«ο μάστορας της τέχνης - ή της δημιουργίας - διασκευών»". 

Την καριέρα του την ξεκίνησε στο Χόλιγουντ το 1927, γράφοντας σενάρια σε βωβές ταινίες. Ενώ στις αρχές της επόμενης δεκαετίας ξεκίνησε και τη σκηνοθεσία, αλλά μόνο για έξι ταινίες, εγκαταλείποντας τη σκηνοθεσία, ώστε να επικεντρωθεί ξανά στο γράψιμο. Μεταξύ των δεκαετιών 1930 και 1940 εργαζόταν για τη "Warner Bros.", ενώ στα μέσα τις τελευταίες (1940) πήγε στη "Metro-Goldwyn-Mayer" και, τέλος, στη δεκαετία του 1950 στην "20th Century Fox". Κατόπιν, το 1962 αποσύρθηκε από τον χώρο και αιφνιδίως μετανάστευσε στην Αυστραλία (από εκεί καταγόταν η γυναίκα του). Το 1975 επανήλθε προσωρινά στον χώρο με την ταινία "Scobie Malone", ως παραγωγός και σεναριογράφος. Πέθανε μετά από τέσσερα χρόνια στο Σίδνεϋ.
Σάμιουελ Γουέιμαουθ Τάπλεϊ Σίτον

Ο Σερ Σάμιουελ Γουέιμαουθ Τάπλεϊ Σίτον (Sir Samuel Weymouth Tapley Seaton, 28 Ιουλίου 1950-) είναι Κυβερνήτης του Άγιου Χριστόφορου και Νέβις από τον Μάιο του 2015.
Διορίστηκε Γενικός Κυβερνήτης μετά την απόσυρση του διορισμού του Σερ Έντμουντ Λόρενς, στις 20 Μαΐου 2015. Ήταν ο πρώτος υπηρεσιακός (προσωρινός) Γενικός Κυβερνήτης στον Άγιο Χριστόφορο και Νέβις. Ο επίσημος διορισμός του έγινε την 1η Σεπτεμβρίου 2015 από την Ελισάβετ Β΄ έπειτα από πρόταση του πρωθυπουργού Τίμοθι Χάρις.
Ντόναλντ Κρισπ

Ο Ντόναλντ Κρισπ ("Donald Crisp", πραγματικό όνομα: "George William Crisp", 27 Ιουλίου 1882 - 25 Μαΐου 1974) ήταν Άγγλος ηθοποιός, που κυρίως συμμετείχε σε αμερικανικές ταινίες. Σε νεαρότερη ηλικία υπήρξε σκηνοθέτης, σεναριογράφος και παραγωγός. Η καριέρα του άρχισε από τις πρώτες βουβές ταινίες και τερματίστηκε τη δεκαετία του 1960. Στη διάρκεια της καριέρας του βραβεύθηκε και με ένα Όσκαρ Β' Ανδρικού Ρόλου, το 1942, για την ταινία "Η κοιλάδα της κατάρας".
Λορέλα Στεφανέλι

H Λορέλα Στεφανέλι ("Lorella Stefanelli") είναι πολιτικός από τον Άγιο Μαρίνο, γεννημένη στις 20 Φεβρουαρίου 1959. Είναι μέλος του Χριστιανοδημοκρατικού Κόμματος.

Ανέλαβε Κυβερνών Διοικητής του Αγίου Μαρίνου για το διάστημα από 1η Οκτωβρίου 2015 ως τον Απρίλιο του 2016 (μαζί με τον Νικόλα Ρέντσι).
Φοίτησε στο Πανεπιστήμιο της Μπολόνια και εργάζεται ως δικηγόρος. Στο παρελθόν έχει εργαστεί στο υπουργείο Τουρισμού.
Νικόλα Ρέντσι

Ο Νικόλα Ρέντσι ("Nicola Renzi", γενν. στις 18 Ιουλίου 1979) είναι πολιτικός από τον Άγιο Μαρίνο. Είναι μέλος του κόμματος Λαϊκή Συμμαχία.

Ανέλαβε Κυβερνών Διοικητής του Αγίου Μαρίνου για το διάστημα από 1η Οκτωβρίου 2015 ως τον Απρίλιο του 2016 (μαζί με τη Λορέλα Στεφανέλι). Για πρώτη φορά ήταν υποψήφιος στο Μέγα και Γενικό Συμβούλιο το 2012.

Είναι παντρεμένος και έχει ένα παιδί.
Τζορτζ Μπρεντ

Ο Τζορτζ Μπρεντ (αγγλικά: "George Brent", 15 Μαρτίου 1904 - 26 Μαΐου 1979) ήταν Ιρλανδός ηθοποιός του θεάτρου, της τηλεόρασης και του αμερικανικού κινηματογράφου. 

Στην αρχή της καριέρας του συμμετείχε σε θεατρικές παραστάσεις, και το 1927 έπαιξε στο Μπρόντγουεϊ, στο πλευρό του Κλαρκ Γκέιμπλ. Αργότερα μετακόμισε στο Χόλιγουντ και έκανε την πρώτη του ταινία, ονόματι "Under Suspicion", το 1930. Τα επόμενα δύο χρόνια έκανε μερικές ταινίες με την Universal Studios και τη 20th Century Fox, χωρίς να συναντήσει επιτυχία. Όλα αυτά μέχρι το 1932, όπου υπέγραψε συμβόλαιο με τη Warner Bros., παραμένοντας εκεί για είκοσι χρόνια, γνωρίζοντας επιτυχία και πρωταγωνιστώντας σε αρκετές ταινίες, ιδιαιτέρως τις δεκαετίες 1930 και 1940. Κατόπιν έγινε ο νούμερο ένα (άντρας) συμπρωταγωνιστής της Μπέτι Ντέιβις, σε πολλές ταινίες. Τη δεκαετία του 1940 έκανε περισσότερο B - movies και το 1953 αποσύρθηκε από την κινηματογράφο.

Μέχρι το 1960 συνέχισε να εμφανίζεται στην τηλεόραση. Η τελευταία του εμφάνιση στον κινηματογράφο έγινε το 1978. Ο Μπρέντ κατέχει δύο αστέρια στη Λεωφόρο της Δόξας, ένα για την κινηματογραφική του προσφορά κι ένα για την τηλεοπτική του. Πέθανε, το 1979, σε ηλικία 75 ετών στην Καλιφόρνια, από εμφύσημα.
Μίριαμ Χόπκινς

Η Έλεν Μίριαμ Χόπκινς ("Ellen Miriam Hopkins", 18 Οκτωβρίου 1902 - 9 Οκτωβρίου 1972) ήταν Αμερικανίδα ηθοποιός της τηλεόρασης και του κινηματογράφου και γνωστή για την ικανότητά της να ερμηνεύει ποικιλία διαφορετικών ρόλων. Μερικές από τις πιο αξιομνημόνευτές της ταινίες είναι: "Φασαρία στον Παράδεισο (Trouble in Paradise, 1932)", "Ερωτικές καντρίλιες (A Design for Living, 1933)", "Μπέκι Σαρπ (Becky Sharp, 1935)" για την οποία έλαβε και τη μοναδική της υποψηφιότητα για Όσκαρ Α' Γυναικείου Ρόλου, "Το δράμα μιας αμαρτωλής (The Old Maid, 1939)", "Η κληρονόμος (The Heiress, 1949)" και "Οι Ψίθυροι (The Children's Hour, 1961)". Το πρώτο της συμβόλαιο το υπέγραψε στην Paramount, το 1930, και δούλεψε στην αρχή με τον Ερνστ Λιούμπιτς και τον Τζόελ Μακρέα, μεταξύ άλλων. Ενώ είχε και διαμάχη με την Μπέτι Ντέιβις. Αργότερα, έγινε πρωτοπόρος στις δραματικές τηλεοπτικές σειρές. Η Χόπκινς ήταν μία διακεκριμένη πρόξενος του Χόλιγουντ, που κινήθηκε σε πνευματικούς και δημιουργικούς κύκλους.
Νοτιοανατολική Ευρώπη

Η Νοτιοανατολική Ευρώπη είναι γεωγραφικός όρος που αναφέρεται σε τμήμα της Ευρώπης, το οποίο που αποτελείται κυρίως από χώρες της βαλκανικής χερσονήσου. Κυρίαρχα κράτη τα οποία περιλαμβάνονται στη νοτιοανατολική Ευρώπη, είναι: η Αλβανία, η Βοσνία και Ερζεγοβίνη, η Βουλγαρία, η Κροατία, η Ελλάδα, η Κύπρος, το Κόσοβο, η Μολδαβία, η Βόρεια Μακεδονία, το Μαυροβούνιο, η Ρουμανία, η Σερβία και εν μέρει η Τουρκία, η Ιταλία και η Σλοβενία. Αυτά τα όρια ποικίλουν σε μεγάλο βαθμό εξαιτίας ιστορικών συγκυριών που οφείλονται στις πολιτικές, οικονομικές, ιστορικές, πολιτισμικές και γεωγραφικές εκτιμήσεις του εκάστοτε παρατηρητή και ως τέτοιες αμφισβητούνται ενίοτε ευρέως.
Νόρμαν Ράιλι Ρέιν

Ο Νόρμαν Ράιλι Ρέιν ("Norman Reilly Raine", 23 Ιουνίου 1894 - 19 Ιουλίου 1971) ήταν Αμερικανός σεναριογράφος, βραβευμένος με Όσκαρ Καλύτερου Διασκευασμένου Σεναρίου, για την ταινία "Η Ζωή του Εμίλ Ζολά".

Ο Ρέιν δοκίμασε στη σκηνή του Μπρόντγουεϊ, το 1931, και με συνεργάτη τον Φρανκ Μπάτλερ το "Hangman's Whip". Αργότερα εργάσθηκε και στο Χόλιγουντ. Αφού πιο πριν είχε δημοσιεύσει στη The Saturday Evening Post, την "Tugboat Annie", κατόπιν έγινε ταινία, στην οποία ο ίδιος διασκεύασε το σενάριο. Η ιστορία βασίστηκε σε μία γυναίκα που ίδιος γνώριζε και εν μέρει στην ηθοποιό Μαρί Ντρέσλερ, όταν την είδε στο "Άννα Κρίστι". Με την οποία γυρίστηκε και η ταινία.
Κομμουνιστικό Κόμμα των Λαών της Ισπανίας

Το Κομμουνιστικό Κόμμα των Λαών της Ισπανίας (ισπαν.: "Partido Comunista de los Pueblos de España", "PCPE") είναι κομμουνιστικό κόμμα στην Ισπανία. Ιδρύθηκε τον Δεκέμβριο του 1984, με την ενοποίηση διάφορων μαρξιστικών-λενινιστικών οργανώσεων και παρατάξεων. Στο παρελθόν, το Κομμουνιστικό Κόμμα των Λαών της Ισπανίας συμμετείχε στην Πρωτοβουλία Κομμουνιστικών και Εργατικών Κομμάτων και συνεργαζόταν με το Κομμουνιστικό Κόμμα Ελλάδας. Στις 3 Μαρτίου 2019 διασπάστηκε και οι αποχωρήσαντες δημιούργησαν το Κομμουνιστικό Κόμμα των Εργαζομένων της Ισπανίας, το οποίο είναι πλέον μέλος της Πρωτοβουλίας.
Χρυσόγονος ο Νίκαιος

Ο Χρυσόγονος ο Νίκαιος (2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Νίκαια της Βιθυνίας, ο οποίος στέφθηκε 2 φορές νικητής στο αγώνισμα του σταδίου κατά τους 166ους (116 π.Χ.) και 167ους (112 π.Χ.) ολυμπιακούς αγώνες της αρχαιότητας.
Κόμμα Εργασίας Αυστρίας

Το Κόμμα Εργασίας Αυστρίας (γερμ.: "Partei der Arbeit Österreichs", "PdA") είναι κομμουνιστικό κόμμα στην Αυστρία. Ιδρύθηκε στις 12 Οκτωβρίου 2013 από την Κομμουνιστική Πρωτοβουλία, μια μαρξιστική-λενινιστική πτέρυγα του Κομμουνιστικού Κόμματος Αυστρίας, η οποία εναντιώθηκε στον ευρωκομμουνιστικό ιδεολογικό προσανατολισμό του κόμματος. Το Κόμμα Εργασίας Αυστρίας συμμετέχει στην Πρωτοβουλία Κομμουνιστικών και Εργατικών Κομμάτων και συνεργάζεται με το Κομμουνιστικό Κόμμα Ελλάδας.
Άκανθος ο Λακεδαιμόνιος

Ο Άκανθος ο Λακεδαιμόνιος (8ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη.
Άνοχος ο Ταραντίνος

Ο Άνοχος ο Ταραντίνος ή Ανοχάς (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Τάραντα της Μεγάλης Ελλάδας, ο οποίος στέφθηκε νικητής στα αγωνίσματα του σταδίου και του διαύλου κατά τους 65ους (520 π.Χ.) ολυμπιακούς αγώνες της αρχαιότητας, με τον ανδριάντα του στην Ολυμπία να έχει δημιουργηθεί από τον γλύπτη Αγελάδα.
Καρβέας

Ο Καρβέας (επίσης Καρβαίας) ήταν Παυλικιανός ηγέτης, ο οποίος μετά τα αντιπαυλικιανά πογκρόμ του 843 εγκατέλειψε τη θητεία του στο βυζαντινό στρατό και μαζί με πολλούς ομόθρησκούς του αυτομόλησε στους Άραβες. Με τη βοήθεια του εμίρη της Μελιτηνής, Αμρ αλ-Ακτά, ίδρυσε το πριγκιπάτο της Παυλικιανών της Τεφρικής, το οποίο κυβέρνησε μέχρι το θάνατό του το 863. Κατά τη διάρκεια αυτής της περιόδου συμμετείχε μαζί με τον Αμρ σε πολλές επιδρομές εναντίον της Βυζαντινής Αυτοκρατορίας.
Τζέτζου

Το Τζέτζου (κορεατικά: 제주도) είναι το μεγαλύτερο νησί που βρίσκεται στα ανοικτά των ακτών της Κορεατικής Χερσονήσου και είναι το κύριο νησί της επαρχίας Τζέτζου της Νότιας Κορέας. Το νησί βρίσκεται στο Στενό της Κορέας και έχει μέτριο κλίμα, ακόμη και το χειμώνα, η θερμοκρασία σπάνια πέφτει κάτω από τους 0 °C. Λόγω της τοποθεσίας του στο νότιο μέρος της χώρας, το νησί έχει μισό εύκρατο, και μισό μισοτροπικό κλίμα, ενώ τα άλλα μέρη της Κορέας έχουν μόνο εύκρατο κλίμα. Επίσης, αυτή η μοναδικότητα ότι το νησί έχει απομονωθεί από την ηπειρωτική χώρα, είχε ως αποτέλεσμα τη δημιουργία της δικής του ακατάληπτης διαλέκτου από την κοινή κορεατική γλώσσα – η διάλεκτος Τζέτζου.
Μαρία της Ρουμανίας

Η Βασίλισσα Μαρία της Ρουμανίας (1875 – 1938) ήταν σύζυγος του Βασιλιά Φερδινάνδου Α΄.

Η "Μαρία Αλεξάνδρα Βικτωρία" γεννήθηκε στις 29 Οκτωβρίου 1875 ως "Πριγκίπισσα Μαρία του Εδιμβούργου", ήταν η κόρη του Αλφρέδου δούκα του Εδιμβούργου και της Μαρίας Αλεξάνδροβνας μεγάλης δούκισσας της Ρωσίας.Τα παιδικά της χρόνια τα πέρασε στο Κεντ, τη Μάλτα και το Κόμπουργκ. Μετά την άρνηση μιας πρότασης γάμου από τον ξάδελφό της, τον μελλοντικό Βασιλιά Γεώργιο Ε΄, επέλεξε να παντρευτεί τον Διάδοχο Φερδινάνδο της Ρουμανίας. Ο γάμος τους έγινε στις 10 Ιανουαρίου 1893 στο Κάστρο Σιγκμαρίνγκεν με τρεις τελετές, μία πολιτική, μία ρωμαιοκαθολική και μία αγγλικανική. Παρών στο γάμο τους ήταν ο Γερμανός Αυτοκράτορας Γουλιέλμος Β΄.

Η Μαρία και ο Φερδινάνδος απέκτησαν έξι παιδιά:
*τον Κάρολο (1893-1953)
*την Ελισάβετ (1894-1956)
*την Μαρία (1900-1961)
*τον Νικόλαο (1903-1978)
*την Ιλεάνα (1909-1991)
*και τον Μίρτσα (1913-1916)

Ο Βασιλιάς Κάρολος Α΄ απεβίωσε στις 10 Οκτωβρίου 1914 και, την επόμενη μέρα, η Μαρία και ο Φερδινάνδος ανακηρύχθηκαν βασιλείς της Ρουμανίας στη Ρουμανική Βουλή των Αντιπροσώπων.
Τον Αύγουστο του 1916 η Ρουμανία πήρε μέρος στον Α΄ Παγκόσμιο Πόλεμο στο πλευρό της Αντάντ. Με την Πτώση του Βουκουρεστίου από τα αυστριακά στρατεύματα η βασιλική οικογένεια κατέφυγε στο Ιάσιο, πρωτεύουσα της Μολδαβίας. Εκεί, η Μαρία φορώντας στολή νοσοκόμας παραλάμβανε τραυματισμένους στρατιώτες και τους μετέφερε στο νοσοκομείο. Μετά το τέλος του πολέμου, ταξίδεψε στη Γαλλία και την Αγγλία, όπου συναντήθηκε με σημαντικές προσωπικότητες της εποχής, προκειμένου να πετύχει όσο το δυνατόν περισσότερα κέρδη για τη Ρουμανία.

Τον Οκτώβριο του 1922 ο Πατριάρχης Μύρων της Ρουμανίας έστεψε τον Φερδινάνδο και την Μαρία ως Βασιλείς της Μεγάλης Ρουμανίας, εορτάζοντας έτσι την ένωση της Ρουμανίας με την Τρανσυλβανία. Το 1926 η Μαρία μεταστράφηκε στην Ορθοδοξία, προκειμένου να έρθει ακόμα πιο κοντά με το λαό.

Με την άνοδο του γιου της, Καρόλου, στο θρόνο το 1930, αυτός προσπάθησε να αφαιρέσει τη Μαρία από την πολιτική σκηνή και να μειώσει τη δημοτικότητά της. Εκείνη, απογοητευμένη από τις πράξεις του γιου της εγκατέλειψε το Βουκουρέστι και πέρασε τα υπόλοιπα χρόνια της στην επαρχία και στο σπίτι της στη Μαύρη Θάλασσα. Πέθανε από κίρρωση του ήπατος στις 18 Ιουλίου 1938.
Ινίας ΜακΚέντζι

Ο Ινίας ΜακΚέντζι (αγγλικά: "Aeneas MacKenzie" ή "Æneas MacKenzie", 15 Αυγούστου 1889 - 2 Ιουνίου 1962) ήταν Αμερκιανό-σκώτσεζος σεναριογράφος. Κατάφερε να γράψει το σενάριο σε πολλές αξιομνημόνευτες ταινίες του Χόλιγουντ, όπως το "Ελισάβετ και Έσσεξ" (1939), το "They Died with Their Boots On" (1941), το "Ivanhoe"(1952), αλλά και το "Δέκα Εντολές" (1956).
Αλκαίνετος ο Λέπρεος

Ο Αλκαίνετος ο Λέπρεος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Λέπρεο, ο οποίος στέφθηκε νικητής στα αγώνισμα της πυγμαχίας κατά τους 81ους (456 π.Χ., στην πυγμαχία παίδων) και τους 84ους (444 π.Χ.) ολυμπιακούς αγώνες της αρχαιότητας. Οι γιοί του, ο Ελλάνικος και ο Θέας υπήρξαν επίσης μετέπειτα ολυμπιονίκες παίδων στο ίδιο αγώνισμα.
Ψαύμιος ο Καμάρινος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 87ης διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Ψαύμιος ο Καμάρινος ή Ψαύμις (γιος του Άκρωνα, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Καμάρινα της Σικελίας, ο οποίος στέφθηκε 2 φορές νικητής στο ιππικό αγώνισμα της απήνης κατά τους 81ους (456 π.Χ.) και του Τέθριππου κατά τους 82ους (452 π.Χ.) ολυμπιακούς αγώνες της αρχαιότητας.
Αριστερή Ριζοσπαστική Κίνηση

Η Αριστερή Ριζοσπαστική Κίνηση (Α.Ρ.Κ.) ήταν αριστερή πολιτική οργάνωση, η οποία συμμετείχε στη Λαϊκή Ενότητα.

Οι απόψεις και οι ιδέες των μελών της εκφράζονταν μέσω της yabasta.
Οικονομικό και Κοινωνικό Συμβούλιο του Αραβικού Συνδέσμου

Το Οικονομικό και Κοινωνικό Συμβούλιο του Αραβικού Συνδέσμου (ESC Αραβικά: مجلس جامعة الدول العربية الاقتصادي والاجتماعي) είναι θεσμός του Αραβικού Συνδέσμου που συντονίζει την οικονομική του ενοποίηση. Το ΟΚΣΑΣ έχει καθιερωθεί ως Οικονομικό Συμβούλιο υπό τους όρους της Συνθήκης Μικτής οικονομικής Συνεργασίας και Άμυνας (1950). και συνεδρίασε για πρώτη φορά το 1953. Το 1957 η ΟΚΣΑΣ ιδρύθηκε από το Συμβούλιο της Αραβικής Οικονομικής Ένωσης (CAEU) και, το Φεβρουάριο του 1997, η ΟΚΕ υιοθέτησε τη συμφωνία για τη διευκόλυνση και ανάπτυξη του εμπορίου μεταξύ των αραβικών χωρών (1981) για την επίτευξη της ευρύτερης Αραβικής Ζώνης Ελεύθερων Συναλλαγών (GAFTA) .
Eurofor

Η Ευρωπαϊκή Ταχεία Επιχειρησιακή Δύναμη (Eurofor) ήταν μια πολυεθνική δύναμη ταχείας αντίδρασης αποτελούμενη από τέσσερα κράτη της ευρωπαϊκής Ένωσης: Ιταλία, Γαλλία, Πορτογαλία και Ισπανία. Είχε μόνιμο προσωπικό που είχε τη δυνατότητα επιχειρησιακής διοίκησης αποστολών μεγέθους μέχρι Ελαφράς Ταξιαρχίας. Η Eurofor σχηματίστηκε το Μάιο του 1995 στη Λισσαβώνα, και ήταν υπόλογος άμεσα στην Δυτικοευρωπαϊκή Ένωση (WEU). Ήταν επιφορτισμένη να διεκπεραιώνει Καθήκοντα Πέτερσμπεργκ, περιλαμβανομένων ανθρωπιστικών, ειρηνευτικών, και αποστολών επιβολής της ειρήνης. Με την συγχώνευση πολλών στοιχείων της Δυτικοευρωπαϊκής Ένωσης στην Ευρωπαϊκή Ένωση, η Eurofor είχε κατά το μεγαλύτερο μέρος γίνει μέρος της Κοινής Πολιτικής Ασφάλειας και Άμυνας της Ευρωπαϊκής Ένωσης. Τελικά μετασχηματίστηκε στο Σχηματισμός Μάχης της Ευρωπαϊκής Ένωσης και ήταν σε αναμονή από της 1 Ιουλίου μέχρι τις 31 Δεκεμβρίου 2011. Στις 2 Ιουλίου 2012 η Eurofor τερματίστηκε,
Άρθουρ Έντισον

O Άρθουρ Έντισον ("Arthur Edeson", 24 Οκτωβρίου 1891 - 14 Φεβρουαρίου 1970) ήταν Αμερικανός κινηματογραφιστής. Στη διάρκεια της καριέρα του, υπήρξε τρεις φορές υποψήφιος για Όσκαρ Καλύτερης Φωτογραφίας.
Φίλιπ Έπσταϊν

Ο Φίλιπ Έπσταϊν ("Philip G. Epstein", 22 Αυγούστου 1909 - 7 Φεβρουαρίου 1952) ήταν Αμερικανός σεναριογράφος, και περισσότερο γνωστός για το σενάριο της ταινίας Καζαμπλάνκα, το οποίο γράφτηκε (διασκευάστηκε) σε συνεργασία με τον δίδυμο αδελφό του Τζούλιους αλλά και τον Χάουαρντ Κοκ. Με την ταινία αυτή βραβεύθηκε και με Όσκαρ Καλύτερου Διασκευασμένου Σεναρίου.

Ο Φίλιπ παρακολούθησε μαθήματα στο "Pennsylvania State College", παίρνοντας το πτυχίο του το 1931. Μετά το κολέγιο ο Φίλιπ επέλεξε την ηθοποιία και ο αδελφός του Τζούλιους έγινε επαγγελματίας πυγμάχος.Ο γάμος του, επίσης, το έδωσε έναν υιό, ο οποίος έγινε μυθιστοριογράφος, ο οποίος το 2003 κυκλοφόρησε μία φανταστική έκδοση της παιδική του ηλικίας, το "San Remo Drive: A Novel from memory". Ο εγγονός του Τέο ασχολήθηκε επιτυχημένα με το μπέιζμπολ και η εγγονή του, ακολούθησε τα βήματά του, κι έγινε σεναριογράφος.

Αργότερα ο Φίλιπ και ο Τζούλιους κατευθύνθηκαν προς το Χόλιγουντ, ελπίζοντας να μπουν στην κινηματογραφική βιομηχανία. Εν τέλει έγιναν επιτυχημένοι σεναριογράφοι. Ο Τζακ Γουόρνερ, διευθύνων της Warner Bros., είχε μία σχέση μίσους και πάθους με τα αδέλφια Έπσταϊν. Δεν μπορούσε να αμφισβητήσει την εμπορική τους επιτυχία, αλλά αποδοκίμαζε τις φάρσες τους και τις εργασιακές τους συνήθειες. Το 1952, ο Γουόρνερ έδωσε τα ονόματά του στην Επιτροπή Αντιαμερικανικών Δραστηριοτήτων, αλλά εκείνοι δεν παρουσιάστηκαν ποτέ στην επιτροπή. Όμως, σε ένα ερωτηματολόγιο της Επιτροπής, όταν ρωτήθηκαν, αν ποτέ ήταν μέλη κάποιος "ανατρεπτικής οργάνωσης", εκείνοι απάντησαν: "«Ναι, της Warner Brothers»"

Ο Φίλιπ πέθανε σε ηλικία 42 ετών, στο Χόλιγουντ, από καρκίνο.
Κάστεν Νέμρα

Ο Κάστεν Νέμρα (Casten Ned Nemra, 29 Ιουλίου 1971-) είναι πολιτικός που υπηρέτησε ως Πρόεδρος των Νήσων Μάρσαλ από τις 11 Ιανουαρίου ως τις 28 Ιανουαρίου 2016 και υπουργός Εξωτερικών από το 2020. Είναι απόφοιτος του Πανεπιστημίου Όρεγκον Στέιτ.
Τζούλιους Έπσταϊν

Ο Τζούλιους Έπσταϊν (αγγλικά: "Julius J. Epstein", 22 Αυγούστου 1909 - 30 Δεκεμβρίου 2000) ήταν Αμερικανός σεναριογράφος, με μακρόχρονη καριέρα, και κυρίως γνωστός με τη συνεργασία που είχε με τον δίδυμο αδελφό του αλλά και τον Χάουαρντ Κοκ, στην ταινία "Καζαμπλάνκα", το 1942. Μέσα από αυτή τη συνεργασία βραβεύθηκε και με Όσκαρ Καλύτερου Διασκευασμένου Σεναρίου. 

Ο δίδυμος αδελφός του πέθανε το 1952, απώλεια που δεν την ξεπέρασε ποτέ ο Τζούλιους. Παρόλα αυτά, συνέχισε να γράφει σενάριο, και μάλιστα υπήρξε στη ζωή του ακόμα δύο φορές υποψήφιος για Όσκαρ. Το 1998 έλαβε το Los Angeles Film Critics Association, με το οποίο τιμήθηκε η συνολική του προσφορά. Πάντως την πρώτη του υποψηφιότητα για Όσκαρ την έλαβε με την ταινία "4 υπέροχα κορίτσια" (1938). Μεταξύ άλλων συμμετείχε και σε άλλες ταινίες: "Η μνηστή εφορτώθη" (1941), "Μαραμένο Λουλούδι" (1944) κ.ά.
Σάντουιτς

thumb|250px|Σάντουιτς με σολομό.
Το σάντουιτς είναι έδεσμα το οποίο αποτελείται από ένα ή περισσότερα τρόφιμα, όπως λαχανικά, τυρί ή κρέας, τα οποία τοποθετούνται ανάμεσα σε δύο φέτες ψωμίή, γενικότερα, ένα πιάτο στο οποίο δύο ή περισσότερες φέτες ψωμί περιβάλλουν κάποιο άλλο τρόφιμο. Το ψωμί μπορεί να είναι σκέτο ή μαζί με κάποιο άρτυμα, όπως μαγιονέζα ή μουστάρδα, για να βελτιωθεί η υφή και η γεύση του. Πέρα από τα αλμυρά σάντουιτς, υπάρχουν επίσης και γλυκά σάντουιτς, όπως με ζελέ και φιστικοβούτυρο. Τα σάντουιτς είναι δημοφιλή κυρίως ως σνακ, πολλές φορές δε αποτελούν και κυρίως γεύμα. Σερβίρονται ζεστά ή κρύα.

Το σάντουιτς θεωρείται ότι πήρε το όνομά του από τον Τζον Μοντάγκου, 4ο κόμη του Σάντουιτς (1718-1792), ο οποίος και το επινόησε. Η Wall Street Journal το περιέγραψε ως τη «μεγαλύτερη συνεισφορά της Βρετανίας στη γαστρονομία».
Fiat G.212

Το Fiat G.212 ήταν ιταλικό τρικινητήριο επιβατηγό αεροσκάφος το οποίο αναπτύχθηκε την δεκαετία του 1940. Σχεδιαστικά ήταν εξέλιξη προγενέστερου μεταγωγικού της Fiat, του G.12. Το G.212 παρήχθη σε μικρούς αριθμούς για την Ιταλική Αεροπορία και χρησιμοποιήθηκε επίσης από διάφορες αεροπορικές εταιρείες.
Πορθμός Λα Περούζ

thumb|right|300px|Η Ιαπωνική Θάλασσα και ο πορθμός Λα Περούζ.
thumb|right|300px|Η χαρτογράφηση του πορθμού Λα Περούζ από τον Λα Περούζ.
Άποψη του πορθμού Λα Περούζ από το [[Χοκκάιντο]]. Η [[Σαχαλίνη]] φαίνεται στην απόσταση.
Ο Πορθμός Λα Περούζ ή Πορθμός Σόγια (αγγλικά: La Pérouse Strait, ρωσικά: Пролив Лаперуза "Πραλίφ Λαπερούζα", ιαπωνικά: 宗谷海峡, Sōya Kaikyō) είναι ένας στενός πορθμός στο Βορειοδυτικό Ειρηνικό ωκεανό, ο οποίος χωρίζει το νότιο τμήμα της ρωσικής νήσου Σαχαλίνης από το βόρειο τμήμα της ιαπωνικής νήσου Χοκάιντο, και συνδέει την Ιαπωνική Θάλασσα στα δυτικά με την Οχοτσκική θάλασσα στα ανατολικά. Ο πορθμός έχει πλάτος 40 χιλιόμετρα και βάθος 20-40 μέτρα.

Ο πορθμός πήρε το όνομά του από τον Ζαν-Φρανσουά ντε Λα Περούζ, ο οποίος εξερεύνησε τον πορθμό το 1787.
Ξεκίνημα

Το Ξεκίνημα - Διεθνιστική Σοσιαλιστική Οργάνωση είναι ελληνική τροτσκιστική οργάνωση και μέλος της International Socialist Alternative (Διεθνής Σοσιαλιστική Εναλλακτική). Ιδρύθηκε το 1975 και προέρχεται από τη συνένωση των μικρών οργανώσεων Ομάδα Εργατών και Εργατική Δημοκρατία που αρχικά δρούσαν σε συνθήκες παρανομίας κατά τη διάρκεια της στρατιωτικής δικτατορίας. Η ομάδα της Εργατικής Δημοκρατίας αποχώρησε από το Ξεκίνημα το 1978.
Η οργάνωση διατηρεί ομώνυμες εκδόσεις και εφημερίδα. Έχει γραφεία στην Αθήνα και στη Θεσσαλονίκη.
Αμφί

Το Αμφί ήταν περιοδικό, το οποίο εκδιδόταν από το 1978 έως 1990. Το όνομά του προέρχεται από τη λέξη αμφι-σβήτηση. 

Στόχος του ήταν η απελευθέρωση της ομοφυλόφιλης επιθυμίας.
Πολ Χένριντ

Ο Πολ Χένριντ (αγγλικά: "Paul Henreid", 10 Ιανουαρίου 1908 - 29 Μαρτίου 1992) ήταν Αυστριακός ηθοποιός και σκηνοθέτης, με καριέρα στις Ηνωμένες Πολιτείες Αμερικής Περισσότερο μνημονεύεται, έως και σήμερα, για τον ρόλο του στο "Το ξέσπασμα μιας ψυχής" (1942), και το "Καζαμπλάνκα" (1942), ως Τζέραμαϊ Ντουράνς και Βίκτορ Λάσλο, αντιστοίχως.

Η καριέρα του στο Χόλιγουντ άνθισε όταν έκανε δύο μικρούς ρόλους στο "Αντίο, Ωραία Νιάτα" (1939) και το "Night Train to Munich" (1940). Το 1942, υπέγραψε συμβόλαιο με τη RKO Pictures, και οι ίδιοι του άλλαξαν το επώνυμο, βγάζοντας και το "φον". Η πρώτη του ταινία με την εταιρεία ήταν το "Joan of Paris" (1942). Το 1946 έλαβε και την αμερικανική υπηκοότητα. Στην υπόλοιπη δεκαετία εμφανίστηκε λίγο στον κινηματογράφο, και την επόμενη δεκαετία άρχισε να ασχολείται με τη σκηνοθεσία και την τηλεόραση. Μία από τις σκηνοθετικές του δουλειές στην τηλεόραση περιλαμβάνει και επεισόδια από το "Alfred Hitchcock Presents".

Τέλος, έχει δύο αστέρια στη Λεωφόρο της Δόξας, ένα για την κινηματογραφική του προσφορά κι ένα για την τηλεοπτική του.
Κρατίνος ο Μεγαρεύς

Ο Κρατίνος ο Μεγαρεύς (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από τα Μέγαρα της Αττικής, ο οποίος στέφθηκε νικητής στο αγώνισμα του σταδίου κατά τους 32ους (652 π.Χ.) ολυμπιακούς αγώνες της αρχαιότητας, ενώ κατά την ίδια διοργάνωση ο αδελφός του ο Κομαίος ανακηρύχθηκε ολυμπιονίκης στο αγώνισμα της πυγμαχίας, και σύμφωνα με την καταγραφή του χρονικογράφου του 3ου αιώνα μ.Χ. Ευσέβιου της Καισαρείας, ο Κρατίνος είχε και άλλους 2 αδελφούς -άγνωστο ποιούς- οι οποίοι υπήρξαν ολυμπιονίκες της πυγμαχίας.
Τα θεμέλια της μεταφυσικής των ηθών

Τα θεμέλια της μεταφυσικής των ηθών είναι βιβλίο του Γερμανού φιλόσοφου Ιμμάνουελ Καντ. Εκδόθηκε το 1785 και ήταν το πρώτο έργο του Καντ που ασχολείται αποκλειστικά με την ηθική. Η επιτυχία του ήταν πολύ μεγάλη και στα επόμενα 16 χρόνια επανεκδόθηκε επτά φορές. Θεωρείται ένα από τα θεμελιώδη έργα ηθικής φιλοσοφίας.

Το βιβλίο έχει μεταφραστεί στα ελληνικά από τον Ν.Δ. Κορκοφίγκα, τον Γιάννη Τζαβάρα και τον Κώστα Ανδρουλιδάκη.
Ιωάννης Περιστιάνης

Ο Ιωάννης Περιστιάνης (αγγλικά: "John Peristiany", 1911 - 27 Οκτωβρίου 1988) ήταν Ελληνοκύπριος κοινωνικός ανθρωπολόγος.
Το Πέμπτο Στοιχείο

Το Πέμπτο Στοιχείο (γαλλικά: Le Cinquième Élément, αγγλικά: The Fifth Element) είναι γαλλική ταινία επιστημονικής φαντασίας και δράσης παραγωγής 1997, σε σκηνοθεσία και σενάριο του Λικ Μπεσόν. Πρωταγωνιστούν οι Μπρους Γουίλις, Μίλα Γιόβοβιτς και Γκάρι Όλντμαν. Η πλοκή της ταινίας εκτυλίσσεται κυρίως στον 23ο αιώνα και αφορά στην επιβίωση της Γης από μια εξωγήινη απειλή. Τη σωτηρία του πλανήτη αναλαμβάνει σχεδόν άθελά του ο Κόρμπεν Ντάλλας (Γουίλις), οδηγός ταξί και πρώην ταγματάρχης, που εμπλέκεται στην υπόθεση όταν μια νεαρή γυναίκα, η Λίλου (Γιόβοβιτς) πέφτει στο ταξί του από τον ουρανό. Ο Ντάλλας τη βοηθά να εντοπίσει τέσσερις μυστικιστικές πέτρες, που θα ενεργοποιήσουν ένα όπλο ενάντια στο απόλυτο κακό που απειλεί τη ζωή στη Γη.

Ο Μπεσσόν ξεκίνησε να γράφει την ιστορία που θα γινόταν "Το Πέμπτο Στοιχείο" όταν ήταν 16 ετών, και πέρασαν πάνω από είκοσι χρόνια έως ότου η ταινία προβληθεί στους κινηματογράφους. Τα εξωτερικά γυρίσματα έγιναν στη Μαυριτανία και τα εσωτερικά στα Στούντιο Πάινγουντ στο Λονδίνο. Ο Μπεσσόν προσέλαβε τους Γάλλους σχεδιαστές κόμικς (και ινδάλματά του) Ζαν Ζιρό, γνωστότερο ως Μέμπιους, και Ζαν Κλοντ Μεζιέ, προκειμένου να σχεδιάσουν στοιχεία της παραγωγής όπως τους χαρακτήρες, τα οχήματα, τα σκάφη και τη φουτουριστική Νέα Υόρκη. Τα κοστούμια της ταινίας σχεδίασε ο Ζαν Πολ Γκοτιέ.

"Το Πέμπτο Στοιχείο" απέσπασε κυρίως θετικές κριτικές, παρόλο που δίχασε τους κριτικούς. Έχει χαρακτηριστεί τόσο ως το καλύτερο όσο και ως το χειρότερο καλοκαιρινό μπλοκμπάστερ όλων των εποχών. Τιμήθηκε, μεταξύ άλλων, με τρία Βραβεία Σεζάρ, σκηνοθεσίας, φωτογραφίας και παραγωγής. Η ταινία αποτέλεσε εμπορική επιτυχία, κερδίζοντας πάνω από 260 εκατομμύρια δολάρια. Με προϋπολογισμό 90 εκατομμυρίων δολαρίων ήταν, την εποχή που κυκλοφόρησε, η ακριβότερη ευρωπαϊκή ταινία που γυρίστηκε ποτέ. Ήταν, επίσης, η γαλλική ταινία με τις μεγαλύτερες εισπράξεις στο εξωτερικό μέχρι την κυκλοφορία της ταινίας "Άθικτοι" το 2011.
Ελληνικό Ωδείο

Το Ελληνικό Ωδείο είναι μουσικό εκπαιδευτικό ίδρυμα και ιδρύθηκε στην Αθήνα το 1919 από τον συνθέτη Μανώλη Καλομοίρη, ο οποίος και υπηρέτησε ως διευθυντής έως το 1926, όταν και αποχώρησε για να ιδρύσει το Εθνικό Ωδείο. Ο οργανισμός γρήγορα επεκτάθηκε και σε άλλα σημεία της Ελλάδας και της Κύπρου ανοίγοντας τοπικά παραρτήματα. Έως τις αρχές του 2016 καλλιτεχνικός διευθυντής του ωδείου ήταν ο Άλκης Μπαλτάς.

Αξιόλογοι μουσικοσυνθέτες που μαθήτευσαν στο ωδείο είναι οι Λεωνίδας Καβάκος, Θεόδωρος Αντωνίου, Θάνος Μικρούτσικος, Δημήτρης Τερζάκης και Λαυρέντης Μαχαιρίτσας.
Γιώργος Γεωργίου

Με το όνομα Γεώργιος ή Γιώργος Γεωργίου μπορεί να αναφέρεται:
* ο Γιώργος Γεωργίου (Έλληνας πολιτικός) ευρωβουλευτής (2007-2009) και βουλευτής (Ιουλίο-Σεπτεμβρίο 2009) με το ΛΑ.Ο.Σ., Αναπληρωτής Υπουργός Εθνικής Άμυνας στη Κυβέρνηση Λουκά Παπαδήμου 2011
* ο Γιώργος Γεωργίου (αθλητικογράφος) (γ. 1952)
* ο Γεώργιος Γεωργίου (βουλευτής Αμμοχώστου) (γ. 1957), βουλευτής με τον ΔΗΣΥ
* ο Γεώργιος Γεωργίου (βουλευτής Λάρνακας) (γ. 1949), βουλευτής με τον ΔΗΣΥ
* ο Τζωρτζ Γεωργίου (φωτογράφος) (en) (γ. 1961), Βρετανός φωτογράφος
* ο Γιώργος Γεωργίου (ευρωβουλευτής) η "Γιώργος Κ. Γεωργίου" (γ. 1963), Κύπρος πολιτικός του ΑΚΕΛ
* ο Γιώργος Γεωργίου (βουλευτής Λεμεσού), Κύπρος πολιτικός του ΑΚΕΛ
* ο Γιώργος Γεωργίου (ποδοσφαιριστής) (γ. 1979)
* ο Γεώργιος Γεωργίου (καλλιτέχνης), μέλος της ομάδας «Αρμός» (1949) του Νίκου Χατζηκυριάκου - Γκίκα και του Γιάννη Μόραλη
* ο Γιώργος Γεωργίου (ηθοποιός) στις ταινίες Μάντεψε τι κάνω... τα βράδια (1984) η Ρένα, τα ρέστα σου! (1985) 
* ο Γιώργος Γεωργίου (σκηνογράφος), που κέρδισε 2 Βραβεία Ελληνικής Ακαδημίας Κινηματογράφου στο 2012 για "Το τανγκό των Χριστουγέννων" 
* ο Τζωρτζ Γεωργίου (ηθοποιός) (de), Βρετανός ηθοποιός στις ταινίες Mamma Mia! Η Ταινία η 300
Πορθμός Τσουγκάρου

thumb|right|300px|Ο Πορθμός Τσουγκάρου.
thumb|right|300px|Η Ιαπωνική Θάλασσα και ο πορθμός Τσουγκάρου.
Ο Πορθμός Τσουγκάρου ( , "Τσουγκάρου Κάικυοου", "Tsugaru Kaikyō") είναι ένας στενός πορθμός στο Βορειοδυτικό Ειρηνικό ωκεανό, ο οποίος χωρίζει το Χονσού από το Χοκάιντο, και συνδέει την Ιαπωνική Θάλασσα στα δυτικά με τον Ειρηνικό ωκεανό στα ανατολικά. Ο πορθμός πήρε το όνομά του από το δυτικό τμήμα της περιφέρειας Αομόρι, την χερσόνησο Τσουγκάρου. Τον πορθμό διασχίζει η υποθαλάσσια Σήραγγα Σεϊκάν μήκους 19,5 χιλιομέτρων. Ο πορθμός έχει πλάτος 20 χιλιόμετρα και βάθος 200 μέτρα. Στις 26 Σεπτεμβρίου του 1954, 1.172 ζωές χάθηκαν όταν το πλοίο Tōya Maru βυθίστηκε στον πορθμό.
Κωρύκειο άντρο

Κωρύκειο άντρο ονομάζεται σπήλαιο του Παρνασσού μήκους 100 μ. που βρίσκεται σε υψόμετρο 1.360 μέτρων. Πήρε το όνομά του από τους σταλακτίτες του, που θύμιζαν στους αρχαίους τους "κώρυκες", δηλαδή τους ασκούς από δέρματα ζώων. Η τοπική του ονομασία είναι «Σαρανταύλι» εξ΄αιτίας της εκπληκτικής ακουστικής που έχει στον πρώτο μεγάλο θάλαμό του, ονομάζεται επίσης και «σπήλαιο του Πανός».
Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα

Η Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα (, ВМРО-ДПМНЕ) είναι ένα εθνικιστικό, ακροδεξιό πολιτικό κόμμα της Βόρειας Μακεδονίας.

Την περίοδο των εκλογών του 1990 υιοθέτησε ένα αλυτρωτικό πρόγραμμα με σκοπό την «ένωση» σε ένα κράτος της περιοχής της Μακεδονίας. Ιδρύθηκε το 1990 για να προωθήσει «την πνευματική, οικονομική και εθνική ενότητα του διχασμένου μακεδονικού λαού και να δημιουργήσει ένα κράτος στα μελλοντικά ενωμένα Βαλκάνια και την ενωμένη Ευρώπη». Στις βουλευτικές εκλογές το VMRO-DMPNE κέρδισε τη σχετική πλειοψηφία των εδρών, αλλά προέκυψε κυβέρνηση συνεργασίας του πρώην κομμουνιστικού και των αλβανικών κομμάτων. Ο πρόεδρος του κόμματος, Άντε Ποπόφσκι, έκανε δημόσιες δηλώσεις ότι πρέπει να απελευθερωθεί η Μακεδονία που βρίσκεται «υπό ξένη κατοχή».

Η κυβέρνηση που σχημάτισε αργότερα το VMRO-DPMNE εγκατέλειψε τις παλαιότερες αλυτρωτικές διεκδικήσεις στην ελληνική Μακεδονία. Πρόεδρος του κόμματος από το 2003 έως το 2017 ήταν ο Νίκολα Γκρούεφσκι, που ήταν και πρωθυπουργός της χώρας από το 2006 ως το 2016. Ο Γκρούεφσκι παραιτήθηκε από την αρχηγία μετά τη σημαντική ήττα του κόμματος στις δημοτικές εκλογές του Οκτωβρίου του 2016. Στις 23 Δεκεμβρίου 2017 πραγματοποιήθηκε έκτακτο συνέδριο του κόμματος, στο οποίο υπήρξε μία υποψηφιότητα για την προεδρία, του 40χρονου Χρίστιαν Μίτσκοσκι, που εξελέγη πρόεδρος με 376 ψήφους.
Μπουρβίλ

Ο Αντρέ Ραιμπούρ (γαλλικά: "André Raimbourg", 27 Ιουλίου 1917 - 23 Σεπτεμβρίου 1970), γνωστός και ως Μπουρβίλ, ήταν Γάλλος ηθοποιός και τραγουδιστής περισσότερο γνωστός για τους ρόλους του σε κωμικές ταινίες, κυρίως από τη συνεργασία του με τον Λουί ντε Φυνές στις ταινίες "Ένα Έξυπνο Κορόιδο" ("Le Corniaud", 1965) και "Η Πιο Ασύλληπτη Απόδραση" ("La Grande Vadrouille", 1966).